Det har vist sig at være meget besværligt at få besat stillingen som leder af byretten i Aalborg. For anden gang genopslår det særlige dommerudnævnelsesråd nu stillingen. Det har med andre ord ikke været muligt at finde en egnet ansøger, der kan bestride stillingen som retspræsident. Det danske retsvæsen befinder sig lige nu i en reformtid, hvor alle retterne skal indrette sig på en ny tid. Men muligheden for at stå i spidsen for retten i en af landets største byer har altså ikke fristet nogle af de jurister, der kunne være kvalificerede. /ritzau/

Referat:
Stilling som leder af retten i Aalborg har vist sig at være mere end almindelig svær at få besat.